Document ID: /roh_data/filtered/fineweb-2-filterrobots_roh.jsonl.gz/36799

Suenter il Cussegl dals chantuns è uss er il Cussegl naziunal s’exprimì per ina cuntraproposta indirecta a l'uschenumnada iniziativa da burca. In’allianza da la PS, il center, la PLD ed ils verd-liberals è sa messa tras.
La cuntraproposta indirecta a l'uschenumnada iniziativa da burca
Tenor la cuntraproposta stuess per l'ina il contact cun tschertas autoritads succeder cun fatscha visibla. E per l'autra duess mintga sforz da cuvrir la fatscha, vegnir chastià. Sco fin ussa duessan però ils chantuns decider sez davart in scumond en il spazi public.
L'iniziativa enturn in comité dal cusseglier naziunal da la PPS Walter Wobman pretenda in scumond general da sa cuvrir la fatscha en Svizra. Il parlament vul però laschar tals scumonds en la cumpetenza dals chantuns. Cun la cuntraproposta indirecta proponida dal Cussegl federal duai vegnir introducida ina obligaziun da mussar la fatscha, sch'ina persuna sto vegnir identifitgada, per exempel tar la controlla da bigliets.
Ord l'archiv:
RR novitads 10:00